en nl af af af nl af af af en en en fr nl af en en nl nl nds hbs_lat nl af nl nl en nl nl nl af af af nl af af nl nl af af af af af af af nl af nl af af nl nl af af af en af en af nl af af af nl af en af nl af nl af en af nl af af af nl af af af nl af nl af af af af af nl af en af nl af en af nl af en af af nl pl nl af hbs_lat pl fr af bn pl fr af pt en fr af nl en vi af tr en fr nl ceb en vi af en en en af nb en fr af io en fr af af af af af af af af nl af nb af af af af af af af af af nl af af af af af af nl af nl af nl nl af af af af af fr af af af af nl af af af af af
Hierdie webwerf gebruik koekies en invoervorms om persoonlik identifiseerbare inligting en gesondheidsinligting van sy gebruikers in te win, te verwerk en te stoor. Hierdie beleid sit uiteen hoe hierdie inligting ingewin, gestoor en beveilig word.
AANDAG: Lees asseblief hierdie bepalings aandagtig deur voordat u hierdie webwerf gebruik. Deur hierdie webwerf te gebruik, dui u aan dat u hierdie bepalings aanvaar. As u nie hierdie bepalings aanvaar nie, moenie hierdie webwerf gebruik nie.
PRIVAATHEIDSKILD: Bioclinica kom die EU-VSA-privaatheidskildraamwerk na soos uiteengesit deur die VSA se Department van Handel aangaande die inwinning en behoud van inligting wat vanaf die Europese Unie na die Verenigde State van Amerika gestuur word. Om meer te wete te kom oor ons nakoming van die privaatheidskild, lees asseblief die privaatheidskild-afdeling.
Hierdie beleid tree in werking: 14 April 2017
Hierdie beleid is laas gewysig op: 14 April 2017
Eienaar van die data en die verwerker
Alle data wat op hierdie webwerf ingewin word, word deur Bioclinica Inc. en sy geaffilieerde maatskappye besit, behalwe soos in die onderstaande afdelings oor die opsomming en besonderhede uiteengesit word. Gebruik asseblief die volgende kontakinligting as u enige vrae, klagtes of versoeke het aangaande die hantering van die data wat op hierdie webwerf ingewin word.
Opsomming van die inwinning van persoonlike data
Persoonlike data word ingewin deur middel van die volgende maniere, en vir die volgende doeleindes:
Google Analytics, Google Tag Manager, Piwik
Persoonlike data: Koekies, gebruiksinligting (statistiek)
MailChimp, Poslys, Vertel ’n vriend
Persoonlike data: Algemene geografiese ligging
Persoonlike data: E-posadres, Koekies, gebruiksinligting (statistiek)
Soort data wat ingewin word
Onder die soorte inligting wat hierdie program inwin (self of deur middel van derdeparty-dienste) is: Algemene geografiese ligging, E-posadres, Koekies, gebruiksinligting (statistiek)
Ander persoonlike inligting wat ingewin word, kan moontlik iewers anders in hierdie privaatheidsbeleid omskryf word, of deur middel van spesifieke verduidelikingsteks in die konteks waar die inligting ingewin word. Die persoonlike data wat ingewin word, kan moontlik vrywillig deur die gebruiker verskaf word of outomaties deur gebruik van hierdie webwerf ingewin word.
Hoe die data wat ingewin word, gebruik word
Persoonlike inligting wat deur middel van hierdie webwerf ingewin word, kan moontlik op die volgende maniere gebruik word:
Om u ervaring te verpersoonlik en om ons toe te laat om die soort inhoud en produkaanbiedings waarin u die meeste belangstel, aan u te lewer.
Om ons webwerf te verbeter sodat ons ’n beter diens aan u kan lewer.
Om u geskiktheid vir kliniese proewe te evalueer.
Om met u op te volg ná korrespondensie (regstreekse klets, e-pos- of telefoniese navrae).
Stoor, verwerking en sekuriteit van data wat ingewin is
Bioclinica Inc. en sy geaffilieerde maatskappye verwerk die data wat deur hierdie webwerf ingewin word, op ’n behoorlike manier ingevolge nasionale en internasionale wette, regulasies en beste praktyk in die bedryf, en sal te alle tye paslike sekuriteitsmaatreëls toepas om ongemagtigde toegang, bekendmaking, wysiging of vernietiging van die data te voorkom.
Bykomende inligting vir mediese en gesondheidsverwante inligting
Deur toegang te kry tot hierdie webwerf, kan u moontlik gevra word om mediese en gesondheidsinligting te verskaf sodat mediese deskundiges moontlik u potensiële geskiktheid vir kliniese proewe kan bepaal. Die gesondheidsinligting wat u verskaf, sal ingevolge die VSA se wet op die oordrag en verantwoordbaarheid van gesondheidsversekering van 1996 (Health Insurance Portability and Accountability Act, HIPAA), soos gewysig, en toepaslike wette in die Verenigde State van Amerika en internasionale wette wat met die stoor en sekuriteit van hierdie soort data verband hou, gehanteer word.
Bioclinica Inc. en sy geaffilieerde maatskappye is toegewyd om die sekuriteit, privaatheid en integriteit van hierdie data te verseker. Die persoonlik identifiseerbare mediese en gesondheidsinligting wat verskaf word, is slegs toeganklik vir mediese deskundiges in verband met die spesifieke kliniese proef, en hierdie inligting sal slegs met ’n studiesentrum gedeel word om deelname aan die studie moontlik te maak, en soos vereis word deur wette in die Verenigde State van Amerika en internasionale wette. Hierdie data sal nooit met enige derde partye gedeel word of aan hulle verkoop word nie, behalwe waar dit spesifiek ’n voorwaarde is om aan die kliniese proef deel te neem.
Plek waar data wat ingewin is, gestoor word
Alle data wat deur middel van hierdie webwerf ingewin word, word by ’n beveiligde datasentrum of datasentrums in die Verenigde State van Amerika gestoor.
Bevestiging en bekragtiging van data wat ingewin is
U het ingevolge die wet die reg om enige persoonlike inligting wat deur middel van hierdie webwerf ingewin is, aan te vra en na te gaan. Dit sluit mediese en gesondheidsinligting in. U het ook die reg om ingelig te word oor wie toegang tot hierdie data het. Verder mag u vra dat die persoonlike inligting wat ingewin is, op ’n beveiligde manier vernietig word. Om dit aan te vra, kontak ons deur van die kontakinligting bo-aan hierdie bladsy gebruik te maak.
Sekuriteit van data wat ingewin word
U persoonlike inligting word agter beveiligde netwerke gehou en is slegs toeganklik vir ’n beperkte getal mense wat spesiale toegangsreg het tot sodanige stelsels. Daar word van hulle vereis om die inligting vertroulik te hou. Bykomend word alle sensitiewe inligting wat u verskaf, geënkripteer deur middel van ’n beveiligde soklaag (secure sockets layer, SSL).
Ons implementeer ’n verskeidenheid sekuriteitsmaatreëls wanneer ’n gebruiker sy/haar inligting invoer, stuur of toegang daartoe verkry sodat u persoonlike inligting beveilig kan bly. Hierdie maatreëls kan moontlik die volgende insluit, maar is nie daartoe beperk nie: veelvuldigelaag-netwerksekuriteit, aangepaste skandering en gevorderde indringerbespeuringstelsels.
Bekendmaking aan derde partye
Ons sal nie u persoonlik identifiseerbare inligting verkoop aan, ruil met of andersins oorplaas na derde partye nie, tensy ons gebruikers vooraf daarvan in kennis stel. Dit sluit nie in webwerf-bedienervennote en ander partye wat ons help om ons webwerf te bedryf, ons sake uit te voer of ons gebruikers van diens te voorsien nie, maar daardie partye moet instem om hierdie inligting vertroulik te hou. Ons kan moontlik ook inligting bekendmaak wanneer dit van toepassing is om die wet na te kom, ons webwerf se beleide uit te voer, of ons of ander mense se regte, eiendom of veiligheid te beskerm.
Nie-identifiseerbare (anonieme) besoekersinligting kan moontlik verskaf word aan ander partye vir bemarking, advertering of ander gebruike.
Besonderhede oor die inwinning van persoonlike data
Persoonlike inligting word ingewin vir die volgende doeleindes en deur middel van die volgende meganismes:
Die dienste wat in hierdie afdeling vervat word, stel Bioclinica Inc. en sy geaffilieerde maatskappye in staat om webverkeer te monitor en te ontleed, en dit kan gebruik word om gebruikergedrag na te spoor om die werking en funksionaliteit van hierdie webwerf te verbeter.
Google Analytics - Google, Inc
Google Analytics is ’n webgebaseerde ontledingsdiens wat deur Google, Inc. (“Google”) verskaf word. Google gebruik die data wat ingewin word om van die gebruik van hierdie program na te spoor en dit te ondersoek, om verslae op te stel oor die aktiwiteite en om dit met ander Google-dienste te deel. Google kan moontlik die data wat ingewin word, gebruik om die advertensies in sy eie advertensienetwerk in konteks te plaas en te verpersoonlik.
Persoonlike data wat ingewin word: Koekies, gebruiksinligting (statistiek)
Plek waar verwerking plaasvind: US Op ons privaatheidsbeleid-bladsy
Piwik - Hierdie webwerf
Piwik is ontledingsprogrammatuur wat deur hierdie webwerf gebruik word om data direk, sonder die hulp van derde partye, te ontleed.
Persoonlike data wat ingewin word: Koekies, gebruiksinligting (statistiek)
Plek waar verwerking plaasvind: US
Google Tag Manager - Google, Inc
Google Tag Manager is ’n ontledingsdiens wat deur Google, Inc. verskaf word.
Persoonlike data wat ingewin word: Koekies, gebruiksinligting (statistiek)
Plek waar verwerking plaasvind: US Op ons privaatheidsbeleid-bladsy
Inligting wat deur middel van hierdie webwerf ingewin word, kan moontlik gebruik word deur Bioclinica Inc. en sy geaffilieerde maatskappye om u te kontak as deel van die sakedoeleindes van hierdie webwerf.
MailChimp - The Rocket Science Group, LLC
MailChimp is ’n diens om e-posadresse se bestuur en boodskappe aan te stuur. Die diens word deur The Rocket Science Group, LLC verskaf.
Persoonlike data wat ingewin word: E-posadres
Plek waar verwerking plaasvind: US
Poslys - Hierdie webwerf
Deur op die poslys of by die nuusbrief in te teken, sal die gebruiker se e-posadres by die kontaklys gevoeg word van daardie persone wat moontlik e-posboodskappe van hierdie program af kan kry van ’n kommersiële of promosieaard. U e-posadres kan moontlik ook by hierdie lys gevoeg word omdat u by hierdie program geregistreer het, of nadat u aankope gedoen het.
Persoonlike data wat ingewin word: E-posadres
Plek waar verwerking plaasvind: US
Vertel ’n vriend - Hierdie webwerf
Die “Vertel ’n vriend”-stelsel verskaf ’n meganisme vir gebruikers om vir vriende inligting oor hierdie webwerf te e-pos.
Persoonlike data wat ingewin word: E-posadres
Plek waar verwerking plaasvind:
Geoliggingbepaling laat hierdie webwerf toe om inligting te verskaf oor diensverskaffers wat naby geleë is. Oor die algemeen word data anoniem gemaak voordat dit met die geoliggingbepaling-verskaffer gedeel word om die gebruiker se privaatheid te beskerm.
Niedeurlopende geoliggingbepaling - Hierdie webwerf
Hierdie program kan moontlik gebruikerliggingdata inwin, gebruik en deel sodat ligginggebaseerde dienste gelewer kan word. Die meeste blaaiers en toestelle verskaf hulpmiddels om by verstek van hierdie funksionaliteit af te teken. As uitdruklike magtiging verskaf is, kan die gebruiker se liggingsdata moontlik met behulp van hierdie program nagespoor word. Die geografiese ligging van die gebruiker word vasgestel op so ’n manier dat dit nie deurlopend is nie (óf op versoek van die gebruiker, óf wanneer die gebruiker nie sy/haar huidige ligging in die toepaslike veld invoer nie en die program toelaat om die posisie outomaties te bepaal.)
Persoonlike data wat ingewin word: Algemene geografiese ligging
Plek waar verwerking plaasvind: US
Die bou van gebruikergehore of herbemarking word gebruik om nuwe bemarkingsgehore op te spoor deur die huidige gebruikergehoor van ’n webwerf te ontleed deur middel van die ontleding van patrone in die huidige gebruikersgedrag. Enige demografiese inligting oor die gebruikers word deur die verskaffer wat die gebruikergehoor bou of herbemarking doen, besit en deur hulle gestoor, maar word nie gedeel nie.
Facebook-herbemarking - Facebook, Inc
Facebook gebruik inligting van die gebruikergehoor van ’n webwerf om ’n teikengehoor te skep met soortgelyke gebruikers wat moontlik in daardie webwerf sou belangstel. Facebook deel nie inligting oor die gebruikergehoor nie, maar verskaf advertensies in sy netwerk aan hierdie potensiële gebruikers.
Persoonlike data wat ingewin word: Koekies, E-posadres
Plek waar verwerking plaasvind: US Op ons privaatheidsbeleid-bladsy
Google Remarketing - Google, Inc
Google gebruik inligting oor die gebruikergehoor van ’n webwerf wat deur middel van koekies en ander inligting ingewin is, om ’n lys potensiële gebruikers te genereer wat moontlik in daardie webwerf of diens belang sou stel, en plaas dan geteikende advertensies aan daardie potensiële gebruikers.
Persoonlike data wat ingewin word: Koekies, gebruiksinligting (statistiek)
Plek waar verwerking plaasvind: US Op ons privaatheidsbeleid-bladsy
Koekies is klein datalêers wat op die hardeskyf van u rekenaar gestoor word. Die gebruik van ’n koekie terwyl u hierdie webwerf besoek, word hoegenaamd nie gekoppel aan enige persoonlik identifiseerbare inligting nie. Bioclinica Inc. en sy geaffilieerde maatskappye gebruik koekies op hierdie webwerf om (a) toe te laat dat besoekers aan die webwerf hul ervaring verpersoonlik deur toegang te kry tot inligting, produkte en dienste wat verband hou met hul veld van belangstelling, (b) gebruikersessies na te spoor en (c) die funksionaliteit van interaktiewe hulpmiddels soos opnames en meningspeilings te hanteer.
Die volgende tabel sit die individuele koekies wat deur hierdie webwerf gebruik word, uiteen, en ook die duur van die koekies:
Stoor persoonlike veranderlikes oor die besoek.
Word gebruik om die gehalte van die diens na te spoor.
Word gebruik om tussen gebruikers en sessies te onderskei.
Word gebruik om nuwe sessies/besoeke vas te stel.
Opgestel vir werkende wisselwerking. Word nie meer gebruik nie.
Stoor persoonlike veranderlike data op besoekvlak.
Stoor bron van besoek of veldtogdata om na te spoor hoe gebruikers ’n webwerf bereik het.
Inligting wat nie in hierdie beleid vervat word nie
Meer besonderhede aangaande die inwinning of verwerking van persoonlike data kan te eniger tyd van die databeheerder aangevra word. Raadpleeg asseblief die kontakinligting aan die begin van hierdie dokument.
Die regte van gebruikers
Gebruikers het die reg om te eniger tyd te weet of hul persoonlike data gestoor word, en kan die databeheerder kontak om meer te wete te kom oor die inhoud en oorsprong daarvan, om die akkuraatheid daarvan te bevestig, of om te vra dat dit aangevul, gekanselleer, bygewerk of gekorrigeer word, of dat dit omgeskakel moet word in ’n anonieme formaat, of om enige data wat die wet oortree te blokkeer en ook om die hantering daarvan vir enige en alle regmatige redes teen te staan. Versoeke moet gestuur word aan die databeheerder by die kontakinligting aan die begin van hierdie dokument.
Skakels na ander webwerwe en programme
As deel van hierdie diens kan ons moontlik skakels verskaf na eksterne webwerwe en programme. Ons is nie verantwoordelik vir die privaatheidspraktyke wat daardie webwerwe volg nie en ook nie vir die inligting of inhoud wat op daardie webwerwe verskyn nie. Hierdie privaatheidsbeleid is slegs van toepassing op inligting wat op hierdie webwerf ingewin word. Hierdie privaatheidsbeleid is dus nie van toepassing as u ’n derde party se webwerf gebruik deur op ’n skakel op ons webwerf te klik nie. Tot die mate wat u hierdie webwerf deur ’n derde party se webwerf of program bereik, sal die privaatheidsbeleid van daardie ander webwerf of program steeds van toepassing wees op u gebruik van daardie webwerf of program.
Veranderinge aan hierdie privaatheidsbeleid
Bioclinica Inc. en sy geaffilieerde maatskappye behou die reg om hierdie privaatheidsbeleid te eniger tyd te verander deur op hierdie bladsy aan sy gebruikers daarvan kennis te gee. Daar word sterk aanbeveel dat u hierdie bladsy dikwels besoek en dan die jongste wysiging bo-aan raadpleeg. As ’n gebruiker beswaar aanteken oor enige veranderinge aan die privaatheidsbeleid, moet die gebruiker nie meer hierdie program gebruik nie en kan die gebruiker versoek dat die databeheerder alle persoonlike data verwyder. Tensy anders gestel, is die huidige privaatheidsbeleid van toepassing op alle persoonlike data wat Bioclinica Inc. en sy geaffilieerde maatskappye van gebruikers in sy besit het.
Bioclinica kom die EU-VSA-privaatheidskildraamwerk na soos uiteengesit deur die VSA se Department van Handel aangaande die inwinning en behoud van persoonlike inligting wat vanaf die Europese Unie na die Verenigde State van Amerika gestuur word. Bioclinica het aan die Departement van Handel bevestig dat hy die privaatheidskildbeginsels nakom. As daar enige botsing is tussen die bepalings in hierdie privaatheidsbeleid en die privaatheidskildbeginsels, sal die privaatheidskild se beginsels van toepassing wees. Om meer te wete te kom oor die privaatheidskildprogram, en om ons sertifisering te besigtig, besoek asseblief https://www.privacyshield.gov/.
Bioclinica is ’n EU-VSA-privaatheidskild-gesertifiseerde entiteit en daar word van die maatskappy verwag om 1) proefpersone se beskermde gesondheidsinligting (BGI) 2) proefdeelnemers se persoonlik identifiseerbare inligting (PII) 3) en kontakinligting van die werknemers, borgpersoneel, navorsingsentrum en diensverskaffers vertroulik te hou en seker te maak dat daardie persone se identiteit privaat bly. Die EU-VSA-privaatheidskild is ’n raamwerk vir transatlantiese uitruiling van persoonlike data tussen die Europese Unie (EU) en die Verenigde State van Amerika (VSA). Een van die doeleindes daarvan is om VSA-maatskappye in staat te stel om ingevolge EU-privaatheidswette, wat ten doel het om inwoners van die Europese Unie te beskerm, persoonlike data makliker vanaf EU-entiteite te ontvang.
As ’n EU-VSA-privaatheidskild-entiteit kom Bioclinica die volgende beginsels na:
Kennisgewing - Individue moet in kennis gestel word dat hul data ingewin word, en hoe die data gebruik gaan word.
Keuse - ’n Maatskappy/organisasie moet aan individue die geleentheid bied om te kies (om intekening te weier) of hul persoonlike inligting gebruik kan word.
Verantwoordbaarheid vir toekomstige oorplasing - Oorplasing van data na subverwerkers of derde partye kan slegs plaasvind na ander organisasies wat voldoende
Sekuriteit - Maatskappye/organisasies wat persoonlike inligting skep, in stand hou, gebruik of vernietig, moet billike en toepaslike maatreëls toepas om die inligting te beskerm teen verlies, misbruik en ongemagtigde toegang, bekendmaking, verandering en vernietiging.
Data integriteit - Konsekwent met die beginsels moet persoonlike inligting beperk word tot die inligting wat tersaaklik is vir die doeleindes van verwerking.
Toegang - Individue moet toegang hê tot die inligting oor hulle wat deur die organisasie gehou word en moet die inligting kan korrigeer, wysig, of uitwis indien dit onakkuraat is, of indien dit die beginsels oortree het, behalwe indien die las of uitgawe van die verskaffing van toegang buite verhouding sal wees tot die risiko vir die individue se privaatheid in die spesifieke geval, of indien die regte van ander persone in gedrang gebring sal word.
Bronne, uitvoering en verpligting - Doeltreffende privaatheidsbeskerming moet kragtige meganismes insluit om nakoming van die beginsels te verseker, en regres aan individue te bied.
Persoonlik identifiseerbare inligting (PII) of sensitiewe persoonlike inligting (SPI) (soos in die VSA se privaatheidswet en inligtingsekuriteit gebruik word) is inligting wat alleen gebruik kan word, of saam met ander inligting gevoeg kan word, om ’n enkele persoon te identifiseer, te kontak of op te spoor, of om ’n individu in konteks te identifiseer. Wanneer identifisering onmoontlik is (d.w.s. waar die data anoniem gemaak kan word deur permanent die skakel tussen die individue en die data te verbreek), word sodanige data nie as persoonlike data beskou nie en is dit dus nie onderhewig aan databeskermingsreëls nie. Bioclinica maak nie persoonlike inligting aan derde partye bekend nie, tensy die maatskappy gevra word om dit te doen of dit deur ’n proefkontrak ondersteun word nie. Bioclinica is onderworpe aan die ondersoek- en bekragtigingsmagte van die VSA se Federale Handelskommisie en die voedsel-en-geneesmiddelburo. As daar ’n geval is waar ’n Bioclinica-werknemer uitvind dat daar enigsins ’n oortreding was van kliëntevertroulikheid, die proefdeelnemer se BGI, of PII, of kontakinligting van die navorsingsentrum, werknemers of diensverskaffers, is dit daardie werknemer se verantwoordelikheid om dadelik sekere kritiekekwessie-eskalasieprosedures te volg.
Om die privaatheidskild se beginsels na te kom, is Bioclinica verbind daartoe om klagtes oor die inwinning of gebruik van persoonlike inligting op te los. Individue in die EU met navrae of klagtes aangaande Bioclinica se privaatheidskildbeleid moet eers vir Bioclinica kontak by 2005 S. Easton Rd Suite 304, Doylestown, PA 18901
Bioclinica het besluit op die EU se databeskermingsowerhede (data protection authorities, DPA) as ’n onafhanklike regresmeganisme (independent recourse mechanism, IRM) vir geskiloplossing (d.w.s. die maatskappy het ’n ooreenkoms gesluit om die paneel se geskiloplossingprosedures te volg wat op grond van die privaatheidskildraamwerk deur die EU-DPA daargestel is om geskille op te los). Bioclinica is verder daartoe verbind om met die EU-databeskermingsowerhede (DPA) saam te werk met betrekking tot onopgelosde privaatheidskildklagtes waarby data oor menslike hulpbronne wat vanaf die EU oorgeplaas is in die konteks van werknemerverhoudinge betrokke is. Bioclinica bly aanspreeklik in gevalle waar data oorgeplaas is na derde partye as sodanige oorplasing nie ondersteun word deur ingeligte toestemming of ’n kontrak nie. Daar kan moontlik van Bioclinica verwag word om persoonlike inligting te verskaf om aan regsversoeke deur openbare owerhede te voldoen. Dit sluit in om nasionale sekuriteits- of wetstoepassingsvereistes na te kom. As u nie tydig bevestiging van u klagte ontvang nie, of as u nie tevrede is met hoe ons u klagte hanteer het nie, kontak asseblief die EU_DPA vir meer inligting of om ’n klag in te dien. Die dienste van EU_DPA is gratis. Daar is die moontlikheid dat individue onder sekere omstandighede bindende arbitrasie kan instel. Bioclinica se gehalteversekering en nakoming van regulatoriese riglyne sal Bioclinica se standaard-nakomingsverslagdoeningstrategie volg om te verseker dat elke insident, verbandhoudende besluit en ingesteldheidsweg gedokumenteer word.
Die beginsels oor billike inligtingspraktyke vorm die grondslag van privaatheidswetgewing in die Verenigde State van Amerika, en die konsepte wat ingesluit word, het ’n beduidende rol gespeel in die ontwikkeling van databeskermingswette oor die wêreld heen. Dit is van kardinale belang om die beleide aangaande billike inligtingspraktyke en die implementering daarvan te verstaan sodat daar ingevolge die verskeie privaatheidswette wat persoonlike inligting beskerm, opgetree kan word.
Om billike inligtingspraktyke na te kom, sal ons die volgende handeling toepas indien daar ’n skending van dataprivaatheid sou wees:
Stel gebruikers binne 7 werksdae via e-pos in kennis.
Ons kom ook die beginsel oor individuele vergoeding na wat stel dat individue die reg het om regsaksie te neem teen data-inwinners en -verwerkers aangaande afdwingbare regte indien sodanige persone nie die wet nakom nie. Hierdie beginsel vereis nie net dat individue afdwingbare regte teen datagebruikers het nie, maar ook dat individue regres het tot regstappe in die howe of regeringsagentskappe om nienakoming deur dataverwerkers te ondersoek en/of te vervolg.
Kalifornië se wet op aanlyn privaatheidsbeskerming (California Online Privacy Protection Act, CalOPPA)
CalOPPA is die eerste wet waarin daar van kommersiële webwerwe en aanlyn dienste vereis word om ’n privaatheidsbeleid te plaas. Die wet strek veel verder as Kalifornië en vereis dat enige persoon of maatskappy in die Verenigde State van Amerika (en waarskynlik die hele wêreld) wat ’n webwerf bedryf waar persoonlik identifiseerbare inligting vanaf Kaliforniese verbruikers ingewin word, ’n deursigtige privaatheidsbeleid op sy/haar/hul webwerf plaas wat stel presies hoe die inligting ingewin word, en met watter individue of maatskappye die inligting gedeel word. Lees meer by http://consumercal.org/california-online-privacy-protection-act-caloppa/#sthash.0FdRbT51.dpuf
Ingevolge CalOPPA, stem ons in tot die volgende:
Gebruikers kan ons webwerf anoniem gebruik.
Sodra hierdie beleid geskep is, sal ons ’n skakel daarheen op ons tuisblad plaas, of minstens op die eerste beduidende blad nadat u toegang tot ons webwerf verkry het.
Die skakel na ons privaatheidsbeleid bevat die woord “privaatheid” en kan maklik opgespoor word op die bladsy wat hier bo gespesifiseer word.
U sal in kennis gestel word van enige veranderinge aan die privaatheidsbeleid:
U kan u persoonlike inligting verander:
Deur ons te e-pos
Deur ons te skakel
Deur met ons te klets, of ’n steundiens-versoek te stuur
VSA se wet op die beskerming van kinders se aanlyn privaatheid (Children Online Privacy Protection Act, COPPA)
As dit kom by die inwinning van persoonlike inligting van kinders jonger as 13, word ouers in beheer geplaas ingevolge die VSA se wet op die beskerming van kinders se aanlyn privaatheid. Die Federale Handelskommisie, die Verenigde State van Amerika se verbruikersbeskermingsagentskap, dwing die COPPA-reël af. Dit verduidelik wat webwerfoperateurs en aanlyn dienste moet doen om kinders se privaatheid en veiligheid aanlyn te beskerm.
Ons doen geen bemarking wat spesifiek gemik is op kinders jonger as 13 jaar nie. Ons win nie inligting op ons webwerf in (en onderhou dit ook nie) van diegene wat jonger is as 13 jaar nie, en geen deel van ons webwerf is so gestruktureer dat dit enige persoon jonger as 13 jaar se aandag sal trek nie.
Vrae wat dikwels gevra word
Hoe hanteer ons webwerf moenie-naspoor-nie-kennisgewings?
Ons respekteer moenie-naspoor-nie-kennisgewings en wanneer ’n moenie-naspoor-nie- (do not track ,DNT) blaaiermeganisme in plek is, doen ons nie nasporing nie, plaas ons nie nasporingskoekies nie en gebruik ons nie advertering nie.
Laat ons webwerf-gedragsnasporing deur derde partye toe?
Ons webwerf laat geen gedragsnasporing deur enige derde party toe nie.